मुजफ्फरपुर वीरान भ गेल अछि. एकदम सं सुनसान पड़ल अछि. हिन्दी केर मशहूर साहित्यकार आओर कवि आचार्य जानकी वल्लभ शास्त्री जी नहि रहलाह. मुजफ्फरपुर मे अपन घर निराला निकेतन मे 7 अप्रैल वृहस्पति के राति नौ बजे ओ आखिरी सांस लेलखिन्ह. 95 साल के शास्त्रीजीक निधन सं बिहारे नहि बल्कि देश के बड़का नुकसान भेल अछि.
 हिनकर जन्म 5 जनवरी सन 1916 के औरंगाबाद के मैगरा गाम मे भेल छलन्हि. करीब सत्तर साल पहिने मुजफ्फरपुर अएला के बाद एहिठाम बसि गेलखिन्ह. एहिठाम रामदयालु सिंह कॉलेज. . . आरडीएस कॉलेज हिन्दी के विभागाध्यक्ष सेहो रहलखिन्ह.
 हिनकर निधन सं पूरा साहित्य जगत मे शोकक लहर फैलि गेल अछि. हिन्दी आओर संस्कृत साहित्य केर हिनकर योगदान के कहिओ भुलाएल नहि जा सकैत अछि. शास्त्री जी छायावाद के अंतिम स्तम्भ मानल जाए छलखिन्ह. निधन सं ई स्तम्भ सेहो खत्म भ गेल.
 शास्त्रीजी काफी दिन सं बीमार छलखिन्ह. उम्र सेहो भ गेल छलन्हि. 15 दिन सं बेसि श्रीकृष्ण मेडिकल कॉलेज अस्पताल. . . एसकेएमसीएच मे भर्ती छलखिन्ह आओर मास दिन पहिनहि अस्पताल सं घर आएल छलखिन्ह. घर पर सेहो बराबर जांच होए छलन्हि. मुदा ईश्वर कि किछ आओरे मंजूर छलन्हि.
 हिनका राजेन्द्र शिखर सम्मान. . . भारत-भारती सम्मान आओर शिवपूजन सहाय सम्मान सं सम्मानित कएल गेल छलन्हि. हिनका पद्मश्री सम्मान देबय के घोषणा सेहो भेल छल मुदा शास्त्री जी ठुकरा देने छलखिन्ह.
 हिनकर प्रसिद्ध रचना मे मेघगीत. . . अवन्तिका. . . श्यामासंगीत. . . राधा. . . एक किरणः सौ झाइयां. . . दो तिनकों का घोंसला. . . इरावती. . . कालीदास. . . अशोक वन. . . सत्यकाम. . . बांसों का झुरमुट. . . आदमी. . . जो न बिक सकी. . . स्मृति के वातायन. . . मन की बात. . . निराला के पत्र. . . कर्मक्षेत्रेः मरुक्षेत्रे. . . नाट्य सम्राट पृथ्वीराज. . . आओर एक असाहित्यिक की डायरी शामिल अछि.
 ई फिल्म राजकुमार जीवेश्वर सिंहजीक जनेउ संस्कार के समय 1941 मे बनल छल. एहि फिल्म मे अहां दरभंगा महाराज कामेश्वर सिंह. . . राजस्थान. . . जयपुरक महाराजा सवाई मान सिंह आओर अंग्रेज अफसर सभ के देख सकय छी. फिल्म मे नरगौना पैलेस. . . दरभंगा हवाई अडडा आओर पोलो मैदान के सीन अछि.
 कहल त इहो जाएत अछि जे ई बिहार मे फिल्माई गेल पहिल रंगीन फिल्म अछि.
 अमिताभ बच्चन के एकटा फिल्म आएल छल शहंशाह. एहि मे एकटा गाना अछि. . . अंधेरी रातों मे. . . सुनसान राहों पर. . . एक मसीहा आता है जिसे लोग शहंशाह कहते हैं. देश मे आई एक तरहे एहने हाल अछि. सी़डब्ल्यूजी घोटाला. . . 2जी घोटाला. . . आदर्श हाउसिंग घोटाला. . . खाद्यान्न घोटाला. . . भ्रष्टाचार. . . तेल-दूध-दाल-चावल केर महंगाई सं लोक त्राहि-त्राहि करि रहल अछि.
 भारत 28 साल के बाद एक बेर फेर सं विश्व चैंपियन बनि गेल अछि. मुंबई के वानखेड़े स्टेडियम मे श्रीलंका के 6 विकेट सं हराsक कप्तान महेन्द्र सिंह धोनी के टीम इंडिया एकटा नवका इतिहास रचि देलक.
 मैथिली-भोजपुरी अकादेमी, दिल्ली या बन्धु अकादेमी ?
 मैथिली-भोजपुरी अकादेमी, दिल्ली या कि . . . बन्धु अकादेमी ? दिल्ली सरकारक एकटा जिम्मेदार ऑफिसरकेँ की एहि तरहक स्थिति उत्पन्न करबाक चाही ? एहि अकादेमी स' जुड़ल सदस्यक सूची पर एक नज़र :
(मार्च क्लोजिंग के अवसर पर मैथिलीक ई विद्वान लोकनि साहित्य काहें लिखल जाव ? विषय पर संगोष्ठी मे अपन अपन गंभीर विचार विमर्शक लेल आमंत्रित छलीह / छलाह । ई संगोष्ठी मैथिली साहित्य के की दिशा देने होयत से एहि संगोष्ठीक विषय आ विचार विमर्श मे भाग लेनिहारि / लेनिहार विद्वानक विद्वता स' सहजहिं अनुमान लगाओल जा सकैत अछि । मैथिलीक यैह विद्वानक सोचक आधार पर मैथिलीक भविष्य टिकल अछि । मैथिली भाषाक प्रति अपन कर्तव्य आ अपन व्यक्तिगत ज्ञानक आभास त' लोकमे हेबाके चाहियनि । उपर्युक्त विद्वानक चुनाव छनि गंगेश गुंजन, शेफालिका वर्मा, रवीन्द्रलाल दास आदिक । यैह लोकनि एहि अकादेमीक सदस्य छथि ।
 मिथिलाक पावन धरती पर एकटा पवित्र स्थल मे सं एक उच्चैठ भगवती स्थान. . . दुर्गास्थान मे मैथिली गीतनादक बयार बहय वाला अछि. मधुबनी जिला के बेनीपट्टी के पास उच्चैठ मे रविदिन 27 मार्च के विद्यापति स्मृति पर्व समारोह होबय जा रहल अछि.
 देश भर मे 26 मार्च के अर्थ ऑवर मनाएल जा रहल अछि. अर्थ ऑवर पर सभ लोक शनिदिन राति के साढ़े आठ बजे सं साढ़े नौ बजे तक बिजली नहि जलाएताह. स्विच ऑफ रखताह.
 मुदा बिहार मे कोन अर्थ ऑवर? बिहार मे त लाइन ओहिना नहि रहैत अछि. आओर आई-काल्हि तं एहन बिजली संकट अछि जे पिछला तीन दिन सं बल्व टिमटिमैबो नहि करल अछि.
 दुनिया के दोसर सभसं अमीर आदमी बिल गेट्स बिहार के गुलरिया गाम के गोद लेताह. गुलरिया गाम खगड़िया जिला मे अछि आओर पिछला साल मई मे जखन बिल गेट्स पहिल बेर बिहार आएल छलखिन्ह तं गुलरिया गेल छलखिन्ह.
 बिहार मे आब विहार के संग बहार सेहो अछि. ई बात बिहार के मुख्यमंत्री नीतीश कुमार बिहार दिवस के मौका पर पटना के गांधी मैदान मे कहलखिन्ह. नीतीश जी 22 तारीख के 99 दीप जलाsक बिहार दिवस समारोह के उद्घाटन करलखिन्ह.
 मुख्यमंत्री जीक कहनाए छलन्हि जे अगर अहां सभ बिहार के आगां देखय चाहय छी तं अहां सभ के जात-पात आओर संकीर्णता के छोट मानसिकता के छोड़ि आगां आबय पड़त.
 दुनिया के दोसर सभसं बेसी पाय वाला बिल गेट्स 23 मार्च के बिहार दौरा पर छथिन्ह. ओ बुध दिन भोर मे पटना एयरपोर्ट पर उतरला के बाद दानापुर के जमसौत गाम गेलखिन्ह. एहिठाम ओ लोक सभ सं मिललखिन्ह.
 बिहार उत्सवक कार्यक्रम गांधी मैदान मे सांझ करीब 4 बजे शुरू होएत. कार्यक्रम के शुरूआत बिहार गौरव गान सं होएत. एहि के बाद मुरारी लाल तिवारी के होली. . . चक्रवर्ती सिंह के चैता. . . कुंज बिहारी मिश्र जीक मैथिली. . . अंजलि भारद्वाज जीक भोजपुरी गीतनादक कार्यक्रम होएत.
 मंगल दिन 22 तारीख के बिहार बनला के जेना 99 साल भेल ओहिना बिहार विधान परिषद के एक सय साल पूरा भेल. एहि अवसर पर राष्ट्रपति प्रतिभा देवी सिंह पाटिल बिहार विधान परिषद शताब्दी समारोह केर विधिवत उद्घाटन करलखिन्ह.
 बिहारक लोक के लेल ई पूरा हफ्ता उमंग सं भरल अछि. होली के रंग अखन उतरलों नहि छल कि बिहार उत्सव शुरू भ गेल. एहि बेर तं बिहार के किछ ठाम रवि. . . सोम 20-21 मार्च दूनु दिन होली छल. एहन मे लगातार जश्न. लोक सभ एकटा अलगे रंग मे डूबल छथिन्ह.
 मंगल दिन 22 मार्च के बिहार के बनल 99 साल पूरा भ गेल. बिहार सौवां साल मे चलि गेल. आब 22. . . 23 आओर 24 मार्च के मुख्य कार्यक्रम के अलावा साल भर कोनो- न- कोनो कार्यक्रम चलैत रहत. 22 मार्च 1912 के बिहार. . . बंगाल सं अलग भ नवका राज्य बनल छल.
 सदस्यता लें संदेश (Atom)